Missatge: UPyD i Ciutadans no arriben a cap acord per anar junts a les eleccionsRedacció - 20/11/2014 - 21.32h.Rivera i Díez, aquest dijous a Madrid. (Foto: ACN) Finalment, Ciutadans (C's) i Unió, Progrés i Democràcia (UPyD) no han arribat a cap acord electoral i cada formació concorrerà a les eleccions de l'any vinent en solitari. El líder del partit català, Albert Rivera, ha anunciat en roda de premsa que no hi hauria pacte i ha lamentat la falta de voluntat de Rosa Díez per arribar a un acord. "Després de set anys intentant convèncer UPyD de la necessitat d'un acord, crèiem que havia arribat el moment, però no ha estat possible", ha dit Rivera.Per la seva banda, UPyD creu que C's no compleix els criteris d'organització i "qualitat democràtica" exigits per fer qualsevol tipus d'aliança, tot i que sí que s'ha mostrat obert a buscar àmbits de col·laboració puntuals, com ara defensar l'estat de dret a Catalunya. "Es van aixecar de la taula i van trencar la feina feta. Ens sembla que això no és seriós, així no es fan les coses quan dos tenen voluntat", s'ha queixat Díez.Va ser el mateix Albert Rivera que, la setmana passada, va explicar que l'executiva de Ciutadans havia acordat proposar a UPyD una coalició per a les eleccions municipals i generals de 2015. Després de quatre reunions i diversos mesos de negociacions -des d'abans d'aquest anunci de Rivera- el procés promogut per C's per crear una "tercera via" per combatre el bipartidisme acaba sense acord.

Resposta: Rivera i Díez en una mateixa coalició? Massa ego. A banda que un possible projecte comú d'ambdues formacions disminuiria les probabilitats d'agafar poltrona i perjudicaria les corresponents guinguetes. És obvi que fóra una jugada contraproduent. Altra cosa seria pensar-la en clau ideològica i de construcció d'hegemonia espanyolista, però els personalismes i el mirar per un mateix tenen prioritat. Per fortuna nostra, és clar.